'हल्कारा'को चिठ्ठी लेखन प्रतियोगिताको विजेता घोषणा
वैशाख २९ गते रिलिज भएको नेपाली फिल्म ’हल्कारा’ले आयोजना गरेको चिठ्ठी लेखन प्रतियोगिताको उत्कृष्ट तीन विजेता घोषणा गरिएको छ । प्रतियोगितामा भाग लिएकामध्ये मापदण्डमा परेका मध्येबाट तीन जना विजेता छानिएको हो ।
काठमाडौं, जेठ ९ गते । वैशाख २९ गते रिलिज भएको नेपाली फिल्म ’हल्कारा’ले आयोजना गरेको चिठ्ठी लेखन प्रतियोगिताको उत्कृष्ट तीन विजेता घोषणा गरिएको छ । प्रतियोगितामा भाग लिएकामध्ये मापदण्डमा परेका मध्येबाट तीन जना विजेता छानिएको हो ।प्रथम पुरस्कार अन्नपूर्ण गाउँपालिका–०१, कास्कीका विक्रम परियार, द्वितीय पुरस्कार नयाँ बानेश्वर, काठमाडौँकी बबिता थापा र तृतीय पुरस्कार थाहा नगरपालिका –०६, मकवानपुरका वासुदेव अर्यालले प्राप्त गर्नुभएको छ ।चलचित्र टिमले विजेताहरूलाई सम्पर्क गरी पुरस्कार रकम प्रदान गर्ने बताएको छ । यो प्रतियोगितामा आफ्नो जीवनबाट टाढा भइसकेका, आफूले अत्यन्तै चाहेका, आफूले चाहेर पनि नपाएका वा आफूले सधैँ सम्झिरहने व्यक्तिलाई पत्र लेख्न भनिएको थियो । पत्र पठाउँदा नेपालको गोश्वारा हुलाक कार्यालयमा पठाइएको हुनुपर्ने बताइएको थियो। सोही अनुरूप नेपालभरबाट पत्रहरू प्राप्त भएका थिए ।यो प्रतियोगिताका विजेता वैशाख २७ गते घोषणा हुने भनिएतापनि केही प्राविधिक जटिलताका कारण मङ्गलबार नतिजा प्रकाशन गरिएको हो ।